BEBOERORIENTERING 1

NOVEMBER 2018

Kære beboer i E/F Seierøehus

Om ganske kort tid starter arbejdet med renovering af ejendommen.

Her får du en kort orientering om byggesagen lige nu, og om hvordan du bedst kan forberede

dig på, at byggepladsen flytter ind. Læs også det andet opslag ”Godt at vide”.

**TIDSPLAN**

I midten af november starter entreprenøren med at etablere byggepladsen. Mandskabs- og

materielvogne sættes på plads, og stilladset sættes op på den første etape.

Arbejdet starter på Sjælør Boulevard 30-40, og planen er, at vi bevæger os rundt om

ejendommen i retning med uret.

Den første tid vil du måske opleve, at arbejdet bevæger sig meget langsomt frem. Det er fordi

der i starten bruges tid på at finde de rette metoder til at løse opgaverne. Når først metoderne

er på plads, skrider arbejdet hurtigere frem.

Tidsplanen er ikke helt på plads. Så snart entreprenøren har den klar, bliver den offentliggjort.

**KÆLDERRUM**

På et tidspunkt i løbet af renoveringen skal kælderrummene ryddes, fordi der skal laves en

række arbejder i kælderen, der kræver plads. Vi lægger arbejdet så sent som muligt i

projektet, blandt andet for at undgå at nogen skal rydde kælderrum to gange.

Vi er opmærksom på, at varslingsperioden for rydning af kælderrum skal være så lang som

muligt, ligesom det tilstræbes, at man kan tilbydes anden, midlertidig

opmagasineringsmulighed i ejendommen, i det omfang det er muligt.

**HVAD KAN DU GØRE**

En hel del af arbejdet larmer og støver, så vi anbefaler at du holder vinduerne lukket i

dagtimerne. Når der er stillads ud for din lejlighed, anbefaler vi tillige, at vinduerne kun er

åbne når der er nogen hjemme, og at der monteres en form for indbrudssikring på vinduet.

Det kan f.eks. være et PN-beslag, der kan købes i byggemarkeder.

Lav ikke aftaler om arbejdet med håndværkerne. Hvis du har spørgsmål, kommentarer eller

andet til arbejdet, er du altid velkommen til at kontakte bestyrelsen på mailadressen bestyrelsen@seieroehus.dk

Det er ikke sjovt med håndværkere i ens hjem. Men det bliver godt, når det er færdigt.

Bedste hilsner,

Bestyrelsen for Ejerforeningen Seierøehus og sbs rådgivning (byggestyring)